આવરદા પૂર્ણ થયેલ બસો રૂટ પર ચલાવવામાં આવે ત્યારે આવી બસોમાં આગ અગર અન્ય આકસ્મિક ઘટનાઓ ઘટતી હોય છે. જ્યારે આવી ઘટના બને ત્યારે તંત્ર પોતાની ભુલ સ્વીકારવાના બદલે દોષ ડ્રાઈવરો પર થોપે છે અને શિક્ષાત્મક કામગીરી હાથ ધરવામાં આવે છે. જેમાં ડ્રાઈવર કે મિકેનિક વિભાગ સાથે સંકળાયેલ કર્મચારીને સસ્પેન્ડ કરવા સહિતના પગલા લેવામાં આવે છે. કંડમ બસો દ્વારા તંત્ર કોઈ આવક નથી રળતું પરંતુ ખર્ચના ખાડામાં ઉતરી રહ્યું છે. ભંગાર હાલતની બસો મોટા પ્રમાણમાં ડીઝલ ખાય છે. જેથી એવરેઝ આવતી નથી. આ ઉપરાંત ઓઈલ, એસેસરીઝ સહિતનો પ્રતિમાસ ખર્ચ આંકવો પણ મુશ્કેલ બને છે છતાં તંત્ર આવી ગંભીર ભુલ સુધારી નથી રહ્યું.